কবে হবে আইপিএলের নিলাম? জানা গেল দিনক্ষণ

ওয়েব ডেস্ক : কবে হবে আইপিএলের নিলাম (IPL Auction )? জানা গেল সম্ভাব্য দিনক্ষণ। জানা যাচ্ছে, আগামী ডিসেম্বরেই হতে চলেছে এই মেগা টুর্নামেন্টের নিলাম। সূত্রের খবর, ১৩ থেকে ১৫ ডিসেম্বরের মধ্যে অনুষ্ঠিত হতে পারে নিলাম।

অন্যদিকে গত দু’বছর ধরে বিদেশের মাটিতে হচ্ছে এই নিলাম প্রক্রিয়া। একবার হয়েছিল দুবাই। আর অন্যবার হয়েছিল সৌদি আরবে। তবে সূত্রের খবর, এবার ভারতেই (India) হতে পারে আইপিএলের নিলাম। পাশাপাশি ফ্রাঞ্চাইজিগুলি কোন ক্রিকেটারদের রিটেন করবেন, তার জন্য ১৫ নভেম্বর পর্যন্ত সময়ও বেঁধে দেওয়া হয়েছে।

আরও খবর : রাজধানীতে যশস্বী এক্সপ্রেস! প্রথম দিনেই চালকের আসনে ভারত!

মনে করা হচ্ছে, এই নিলামে নিজেদের দলে বড় পরিবর্তন করতে পারে চেন্নাই সুপার কিংস (CSK) ও রাজস্থান রয়্যালস (Rajasthan Royals)। গত মরশুম ভালো যায়নি মহেন্দ্র সিং ধোনিদের দলের জন্য। তালিকায় সবার নীচে ছিল সিএসকে। ফলে আসন্ন মরশুমের জন্য দলে বড় পরিবর্তন করতে পারে চেন্নাই সুপার কিংস কর্তৃপক্ষ। জানা যাচ্ছে, রাহুল ত্রিপাঠী, দীপা হুডা, স্যাম কারেন, ডেভিড কনওয়েকে ছেড়ে দিতে পারে সিএসকে। আগামী ডিসেম্বরে মিনি নিলামে ৯.৭৫ কোটি টাকা নিয়ে নামবে তারা। ফলে কাকে কাকে তাঁরা কিনবেন এখন সেটাই দেখার বিষয়।

অন্যদিকে আগামী আইপিএল মরশুমের আগে সঞ্জু স্যামসনকে ছেড়ে দিতে পারে রাজস্থান রয়্যালস (Rajasthan Royals)। এমনকি হাসারাঙ্গা ও মহেশ তিকশানাকেও ছেড়ে দেওয়া হতে পারে বলে খবর। অন্যদিকে কলকাতা নাইট রাইডার্স দলে কোনও পরিবর্তন করবে কি না, সেটাও এখন দেখার বিষয়। এ নিয়ে আর দু’মাস পরেই এই সকল প্রশ্নের উত্তর জানা যাবে।